**РЕПУБЛИКА СРБИЈА АУТОНОМНА ПОКРАЈИНА ВОЈВОДИНА**

**ФОНД ЗА ИЗБЕГЛА,**

**РАСЕЉЕНА ЛИЦА И ЗА САРАДЊУ СА СРБИМА У РЕГИОНУ**

На основу члана 3. и члана 17. Покрајинске скупштинске одлуке о оснивању Фонда за избегла, расељена лица и за сарадњу са Србима у региону (''Службени лист АПВ“, број 19/06 и 66/20), **Фонд за избегла, расељена лица и за сарадњу са Србима у региону** расписује

**ЈАВНИ ПОЗИВ**

**ЗА ФИНАНСИРАЊЕ И СУФИНАНСИРАЊЕ ПРОЈЕКАТА И ПРОГРАМА ОД ЗНАЧАЈА ЗА ПОПУЛАЦИЈУ ИЗБЕГЛИХ И ИНТЕРНО РАСЕЉЕНИХ ЛИЦА У АП ВОЈВОДИНИ**

I

Право учешћа на Јавном позиву имају завичајна, удружења избеглих и расељених лица, као и друга удружења са седиштем на територији АП Војводине која реализују програме од значаја за популацију избеглих и интерно расељених и негују традицију, обичаје, као и српски културни, етнички и верски идентитет.

II

Програми и пројекти за чију реализацију се подноси пријава могу обухватати једну или више следећих области:

а) помоћ и подршка избеглим и расељеним лицима б) научно-истраживачка делатност

в) неговање културе, традиције и обичаја г) издавачка делатност.

III

Обавезна документација приликом аплицирања на Јавни позив: а) попуњен, потписан и оверен образац пријаве,

б) доказ о регистрацији из Агенције за привредне регистре, в) картон депонованих потписа,

г) статут удружења (из кога се јасно и недвосмислено може закључити да се удружење бави неком од делатности из члана II овог Јавног позива),

д) детаљан предлог пројекта са финансијском конструкцијом,

ђ) извештај о претходним пројектима финансираним или суфинансираним од стране Фонда, е) доказ о наменском утрошку средстава добијених од стране Фонда,

ж) оверена изјава о прихватању обавезе потписника/корисника средстава Фонда.

IV

Пријаве ће се разматрати и о њима одлучивати по критеријумима из Правилника о условима и поступку финансирања и суфинансирања пројеката и програма од значаја за популацију избеглица и интерно

расељених лица у АП Војводини.

Непотпуне, неблаговремене, као и пријаве поднете од стране неовлашћених лица, неће бити разматране. Подносиоци пријава на овај Јавни позив могу аплицирати са највише два пројекта и у том случају дужни су да за сваки пројекат поднесу посебну пријаву.

У циљу подстицања сарадње у региону, предност приликом доделе средстава ће имати пројекти који се реализују у партнерству са организацијама из земаља региона.

V

Пријаве на Јавни позив могу се подносити **од 21. марта до 17. априла 2025.** године.

Укупна средства опредељена за ову намену износе 10.000.000,00 динара. Максималан износ додељених средстава по по дносиоцу је 300.000,00 динара.

За додатне информације у вези са Јавним позивом можете се обратити Фонду за избегла, расељена лица и за сарадњу са Србима у региону путем телефона на број 021/475 4 295 или електронске поште на office@firpisr.rs.

**Документација се шаље или предаје искључиво у затвореној коверти на адресу: Фонд за избегла, расељена лица и за сарадњу са Србима у региону,**

**Булевар Михајла Пупина 25, 21000 Нови Сад, са назнаком "Јавни позив за финансирање и суфинансирање пројеката и програма од значаја за популацију избеглих и интерно расељених лица у АП Војводини".**